Sivert Christensen Strøm

Sivert Christensen Strøm (1819–1902) var en norsk jurist og politiker, kjent som stortingsrepresentant i flere perioder og som borgermester i Trondheim.

Strøm ble født i 1819 som sønn av sjøkapteinen Christen Nielsen Strøm fra Øyestad. Han ble uteksaminert som cand.jur. i 1845 og arbeidet deretter som advokat (sakfører) frem til han ble utnevnt til sorenskriver i Nordre Østerdalen i 1859.Personalhistorie for Trondhjems by og omegn i et tidsrum af circa 1 1/2 aarhundrede, av Chr. Thaulow. Publisert av Trondheim offentlige bibliotek

Strøm ble etterhvert involvert i politikken, og ble utnevnt til stortingsrepresentant for Hedemarkens amt i periodene 1859-1860, 1862-1863, 1864 og 1865-1866. I hans siste to terminer i 1871-1873 og 1877-79 representerte han Trondheim og Levanger.Sivert Christensen Strøm  — Norsk samfunnsvitenskapelig datatjeneste (NSD)

I 1867 etterfulgte han Emil Aubert som borgermester i Trondheim. Strøm kjøpte i 1874 Gløshaugen gård, som ble hans faste bolig frem til han solgte seg ut til staten i 1896. Fra 1870 til 1884 var Strøm en av flere direktører (styremedlemmer) i Norges Bank, som da hadde sitt hovedkontor i Trondheim.

Strøm var gift to ganger, og hadde flere barn, blant andre amtmannen og statistikeren Boye Christian Riis Strøm.Strøm, Christen Nielsen Strøms slekt hos Store norske leksikon (Forfatter Terje Bratberg)

Strøm ble utnevnt til ridder av St. Olavs Orden i 1863, og forfremmet til kommandør av 1. klasse den 7. juli 1877.

 Referanser 

 Eksterne lenker 


Kategori:Stortingsrepresentanter for Hedmark
Kategori:Stortingsrepresentanter for Trondheim og Levanger
Kategori:Stortingsrepresentanter 1859–1861
Kategori:Stortingsrepresentanter 1862–1864
Kategori:Stortingsrepresentanter 1865–1867
Kategori:Stortingsrepresentanter 1871–1873
Kategori:Stortingsrepresentanter 1877–1879
Kategori:Norske advokater
Kategori:Sorenskrivere
Kategori:Kommandører med stjerne av St. Olavs Orden
Kategori:Personer fra Arendal kommune